Θεσσαλονίκη, 14/01/2025

**H Lidl Ελλάς προσφέρει 131.437€ στον Οργανισμό «Το Χαμόγελο του Παιδιού» ενισχύοντας το Πρόγραμμα Υποστήριξης Ευάλωτων Οικογενειών**

**Για 12η συνεχή χρονιά, η εταιρεία βρίσκεται δίπλα στα παιδιά και τις οικογένειες που το έχουν ανάγκη, προσφέροντας ελπίδα και ανακούφιση.**

Η **Lidl Ελλάς** ολοκλήρωσε με επιτυχία τη χριστουγεννιάτικη πρωτοβουλία της για το **2024**, αποδεικνύοντας για ακόμη μία φορά τη **δέσμευσή** της να **στηρίζει έμπρακτα** τους ευάλωτους συνανθρώπους μας. Από τις 16 έως και τις 29 Δεκεμβρίου 2024, με κάθε σκανάρισμα της ψηφιακής κάρτας **Lidl Plus**, η εταιρεία προσέφερε **0,10€** στον **Οργανισμό «Το Χαμόγελο του Παιδιού»**.

Κατά το διάστημα αυτό, πραγματοποιήθηκαν συνολικά **1.314.370 σκαναρίσματα**, συγκεντρώνοντας το ποσό των **131.437€**, το οποίο θα διατεθεί για τη στήριξη του **Προγράμματος Υποστήριξης Ευάλωτων Οικογενειών**. Το πρόγραμμα καλύπτει επισιτιστικές ανάγκες και προωθεί δράσεις κοινωνικής ένταξης, υποστηρίζοντας ουσιαστικά οικογένειες που βρίσκονται σε ανάγκη.

Από το **2012**, η **Lidl Ελλάς** έχει προσφέρει περισσότερα από **1,4 εκατομμύρια ευρώ** στον Οργανισμό, στηρίζοντας παιδιά και οικογένειες μέσα από δράσεις όπως:

- Η διάθεση και λειτουργία Κέντρων Στήριξης Παιδιού και Οικογένειας σε Νέα Μάκρη και Επανομή Θεσσαλονίκης.

- Η κάλυψη των λειτουργικών εξόδων των Κέντρων και η παραχώρηση επαγγελματικών οχημάτων.

- Η υποστήριξη του προγράμματος «Δημιουργική Απασχόληση για Νοσηλευόμενα Παιδιά».

- Η διάθεση προϊόντων για την κάλυψη επισιτιστικών αναγκών.

Η φετινή καμπάνια είχε πρεσβευτή τον αγαπημένο ηθοποιό και σεναριογράφο **Γιώργο Καπουτζίδη**, ο οποίος ενθάρρυνε το κοινό να συμμετάσχει σε αυτή την προσπάθεια αγάπης και αλληλεγγύης.

Η **Lidl Ελλάς**, με επίκεντρο τα παιδιά και τις οικογένειες, συνεχίζει να επενδύει σε δράσεις που προάγουν τη φροντίδα, την κοινωνική συνοχή και την ελπίδα για ένα καλύτερο αύριο.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

[**tiktok.com/@lidlhellas**](https://www.tiktok.com/@lidlhellas?lang=en)